钦定古今图书集成/理学汇编/字学典/第113卷 > 赵秉文
## 钦定古今图书集成/理学汇编/字学典/第113卷 > 赵秉文

按《金史》本传：“赵秉文，字周臣，磁州滏阳人也。登大定
二十五年进士第。兴定元年，拜礼部尚书兼侍读学
士，同修国史，知集贤院事。哀宗即位，改翰林学士。自
幼至老，未尝一日废书。文长于辨析，小诗精绝，字画
则草书尤遒劲。”

按《归潜志》：“赵秉文幼年诗与书皆法子端，后更学太
白、东坡，字兼古今诸家学。及晚年书大进，诗专法唐
人，魁然一时文士领袖，自号闲闲居士”云。